ත්‍රස්තවාදය වැළැක්වීමේ පනත යටතේ බන්ධනාගාරගත කරනු ලබන සිරකරුවන් මින් ඉදිරියට පිටත කාර්යයන් සඳහා නෙයොද වන බව වැලිකඩ බන්ධනාගාර අධිකරිවරයා විශේෂ වාර්තාවක් ඉදිරිපත්කරමින් කොළඹ මහාධිකරණයට ඊයේ(14) දන්වා සිටියේය.මාතර වෙසක් තොරණේ විදුලි නිර්මාණ කටයුතු සඳහා යොදා සිටියදී සිරකරුවෙකු පලායෑම සම්බන්ධයෙන් කොළඹ මහාධිකරණ විනිසුරු කුමුදුනී වික්‍රමසිංහ මහත්මියට කරුණු වාර්තා කරමින් බන්ධනාගාරය අධිකාරිවරයා විසින් මේ වාර්තාව ඉසිරිපත් කර තිබුණි.මාතර වෙසක් තොරණේ විදුලි ආලෝක කටයුතු සඳහා සිරකරු මාතර බන්ධනාගාරයට යැවීමට සුදුසු බවට නිර්දේශ කළ වැලිකඩ බන්ධනාගාරයේ දෙවන පෙළ නිලධාරීන්ට එරෙහිව ආයතන සංග්‍රහය යටතේ පියවර ගැනීමට බන්ධනාගාර කොමසාරිස් ජනරාල්වරයා අනුමැතිය ලබාදී ඇති බවඳ වැලිකඩ බන්ධනාගාර කොමසාරිස්වරයා විසින් ඊයේ අධිකරණයට ඉදිරිපත් කළ වාර්තාවෙන් දන්වා තිබුණි.